Diari Oficial de la Generalitat Valenciana


Sumari del DOGV 7457, del 03-02-2015 (2015/688)

Notificació de la sentència dictada en el procediment ordinari número 210/2013.
-------------------------------------------------------------------------------

### Dades del document

Número de DOGV
:   7457

Data del DOGV
:   03-02-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/688


Organisme emissor
:   Jutjat Mercantil Número 1 de Castelló de la Plana

Tipus de document
:   Edicte

Notificació de la sentència dictada en el procediment ordinari número 210/2013. [2015/688]  
Juí ordinari 000210/2013-X  
Demandant: Ferrallas Islas Canarias, SL.  
Procurador: Antonio José García Arancón.  
Demandat: Elías Caeiro Fernández.  
En el present procediment de juí verbal 210/2013, seguit a instàncies de Ferrallas Islas Canarias, SL, contra Elías Caeiro Fernández, s'ha dictat sentència que, literalment, és com seguix:  
  
«Sentència número 48/2104  
Jutge: Francisco Gil Monzó.  
Lloc: Castelló de la Plana.  
Data: 1 de juliol de 2014.  
Primer. El procurador Antonio José García Arancón, en nom i representació de Ferrallas Islas Canarias, SL, va presentar demanda de juí ordinari contra Elías Caeiro Fernández, en reclamació de la quantitat de trenta-quatre mil huitanta-sis euros i noranta-quatre cèntims (34.086,94 €), interessos legals i costes. A la demanda s'adjuntava documental.  
  
Segon. Prèvia aportació de model autoliquidatori de taxa, la demanda va ser admesa a tràmit mitjançant un decret de 28 de juny de 2013, i es va acordar la citació del demandat.  
Tercer. Transcorregut el termini previst per a contestació del demandat, esta, no obstant això, no va tindre lloc, raó per la qual per mitjà de diligència d'ordenació del secretari, de 2 de maig de 2014, i de conformitat amb el que preveu l'article 496.1 de la Llei d'Enjudiciament Civil, se'l va declarar en rebel·lia, i es va convocar l'audiència prèvia amb les oportunes advertències per al dia 25 de juny de 2014.  
Quart. Arribat el dia assenyalat per a la celebració de la vista, a esta va comparéixer el demandant però no el demandat, i va quedar el seu desenrotllament registrat en suport audiovisual.  
Tenint en compte que l'única prova aportada era la documental i que no havia sigut impugnada, es va acordar, a l'empara de l'article 429.8 de la Llei d'Enjudiciament Civil, que les actuacions quedaven concluses perquè es dictara la resolució pertinent sense necessitat de la celebració del juí.  
Dispositiva  
Estimar íntegrament la demanda interposada per Ferrallas Islas Canarias, SL, contra Elías Caeiro Fernández i, en conseqüència, condemnar el demandat a abonar la quantitat de trenta-quatre mil huitanta-sis euros i noranta-quatre cèntims (34.086,94 €), interessos i costes.  
  
Notifiqueu esta sentència a les parts, i feu-los saber que no és ferma i que contra esta pot interposar-se recurs d'apel·lació a interposar davant d'este jutjat dins del termini de 20 dies comptadors des de l'endemà de la notificació. Per a interposar el recurs, i excepte dret d'assistència jurídica gratuïta o exempció legal, la part recurrent haurà d'haver consignat prèviament, en el compte de depòsits i consignacions, un depòsit de 50 euros (DA 15a LO Poder Judicial, segons redacció feta per LO 1/2009, de 3 de novembre).»  
I atés que el demandat, Elías Caeiro Fernández, es troba en parador desconegut, s'expedix este edicte a fi que valga de notificació en forma.  
  
  
Castelló de la Plana, 22 de gener de 2015.- El secretari judicial: Jorge González Rodríguez.